དུས་དེ་ག་རང་ལ།༧གོང་ས་ཆེན་པོ་མཆོག་གིས་གནང་བའི་འབྲེལ་བརྗོད་འདི་ལ་ལྟ་ཞིབ་བྱེད་ན་ཤུགས་བསྟན་དུ་རྒྱ་གཞུང་གིས་ངོས་འཛིན་བྱེད་པའི་༧པཎ་ཆེན་རིན་པོ་ཆེ་འདི་ཉིད་ངོས་འཛིན་གནང་བ་དེ་དོན་དང་ལྡན་པ་དང་མོས་མཐུན་ཡང་ཡོད་པ་སྟོན།༧གོང་ས་མཆོག་གིས་ཁོང་གི་ཤེས་ཡོན་ཐོག་ལ་བསྔགས་པ་བརྗོད་དེ་ཁོང་སློབ་དགེ་མཁས་པ་བརྒྱུད་ནས་སློབ་གཉེར་ཡག་པོ་གནང་གིན་ཡོད་པ་ཡང་གསུངས།འདིས་རྒྱ་གཞུང་གིས་ངོས་འཛིན་གནང་པའི་༧པཎ་ཆེན་རིན་པོ་ཆེ་མཆོག་བླ་མ་བཟང་པོ་དང་མ་འོངས་པ་ན་དགེ་རྒན་མཁས་པ་ཞིག་ཡོང་གི་ཡོད་པ་གསལ།དགེ་རྒན་བཟང་པོའི་སྐུ་མདུན་ནས་ཐོས་བསམ་སློབ་གཉེར་གནང་བ་ཡིན་དུས་ཁོང་གི་གང་ཤེས་པ་དེ་དག་ཁུངས་ལྡན་ཆགས་ཀྱི་ཡོད་པ་རེད།